ฉลอง สิมะเสถียร

ฉลอง สิมะเสถียร (3 พฤศจิกายน พ.ศ. 2468 – 2 เมษายน พ.ศ. 2520)  อดีตนักแสดงชายชาวไทยที่มีชื่อเสียงจากละครเวทีในช่วงหลังสงครามโลกครั้งที่สอง จนถึงยุคจอแก้วทางไทยทีวี ช่อง 4 บางขุนพรหม ผู้รับบท เป็น ชายกลาง แห่งบ้านทรายทองคนแรกของเมืองไทย

ประวัติ
 ชีวิตวัยเด็ก 
ฉลอง สิมะเสถียร เป็นชาวไทยเชื้อสายจีนฮกเกี้ยน เกิดดมื่อวันที่ 3 พฤศจิกายน พ.ศ. 2468 ที่ตำบลวัดกัลยาณมิตร ฝั่งธนบุรี  เป็นบุตรคนที่ 2 ในบรรดาพี่น้อง 8 คน ของนายสุจินต์และนางสังวาลย์ สิมะเสถียร เริ่มเข้ารับการศึกษาที่โรงเรียนสุขุมาลัย และศึกษาต่อที่โรงเรียนสวนกุหลาบวิทยาลัย จนสำเร็จการศึกษาและได้เริ่มเข้าทำงานที่บริษัทสหไทยวัฒนา จำกัด
 เข้าสู่วงการนักร้อง 
บุศย์ สิมะเสถียร นักหนังสือพิมพ์ผู้มีศักดิ์เป็นอาของฉอง ได้รับมอบหมายจากคุณบุญโรจน์ ประภาทัต หัวหน้าวงดนตรีทรัพย์สินส่วนพระมหากษัตริย์ ให้เป็นแมวมองหานักร้องใหม่มาประจำวงเพราะเห็นว่าบุศย์เป็นนักหนังสืมพิมพ์น่าจะรู้จักคนเยอะ แต่บุศย์กลับหนักใจเป็นอย่างมาก เพราะเขาไม่รู้จักใครที่พอจะร้องเพลงได้เลย จึงนำเรื่องนี้มาปรึกษาหลานชาย

เนื่องด้วยฉลองมีใจรักทางการแสดงและชอบร้องเพลงอยู่แล้ว เคยประกวดร้องเพลงตามงานวัดอยู่หลายครั้ง จึงอาสาเข้าไปสมัครเป็นนักร้องวงดนตรีทรัพย์สินส่วนพระมหากษัตริย์กับคุณอา คุณบุญโรจน์รับไว้และมอบหมายให้ฉลองเป็นผู้ร้องเพลงสลับฉากละครที่ศาลาเฉลิมกรุง ร่วมกับ สุพรรณ บูรณะพิมพ์
 ละครเวที 
เมื่อวงดนตรีทรัพย์สินส่วนพระมหากษัตริย์ยุบ จึงไปสมัครเป็นนักแสดงละครเวทีของคณะศิวารมณ์และได้แสดงละครเวทีเรื่อง พระลอ เป็นเรื่องแรกฉลองเริ่มมีชื่อเสียงจากละครเวที เรื่อง "ขุนทัพพญายม" ของ อรวรรณ ปีพ.ศ. 2492 ตามด้วย ราชินีบอด ของ สุวัฒน์ วรดิลก และ จุฬาตรีคูณ ของ พนมเทียน ปีพ.ศ. 2493 ฉลองเป็นลูกศิษย์ที่คุณครูมารุต ครูเนรมิต และหม่อมหลวงทรงสอางค์ ทิฆัมพร ผู้กำกับชื่อดังในยุคนั้นรักเป็นอย่างมาก

ต่อมาได้ลาออกจากคณะศิวารมณ์ มาอยู่กับคณะอัศวินการละครของพระเจ้าวรวงศ์เธอ พระองค์เจ้าภาณุพันธุ์ยุคล และได้แสดงละครเวทีเรื่องที่สร้างชื่อเสียงให้กับฉลองมากที่สุด คือเรื่อง บ้านทรายทอง บทประพันธ์ของก.สุรางคนางค์ โดยรับบทเป็นม.ร.ว.ภราดา สว่างวงศ์ ณ อยุธยา (ชายกลาง) เป็นคนแรก แสดงคู่กับสวลี ผกาพันธุ์ ผู้รับบท พจมาน วัลลภา ดิเรกวัฒนะ,ชาลี อินทรวิจิตร ปรมาจารย์แห่งวงการเพลง และบทอื่นๆ เช่น ขุนวรวงศาธิราช ใน "เจ้าแม่อยู่หัวศรีสุดาจันทร์" รายการ เพื่อนฝัน,สวท 891 เป็นต้น 
 ละครโทรทัศน์ 
เมื่อหมดยุคละครเวที คุณ  จำนง รังสิกุล ผู้อำนวยการบริษัทไทยโทรทัศน์ จำกัด ได้ให้คุณอารีย์ นักดนตรีมาติดต่อให้ฉลองเข้าทำงานเป็นหัวหน้าแผนกผู้ประกาศ ฝ่ายจัดรายการ ของสถานีไทยทีวีช่อง 4 บางขุนพรหม ยุคบุกเบิก  รับผิดชอบการเตรียมบทผู้ประกาศเช้า-เย็น และเริ่มปรากฏตัวทางจอแก้วใน ละครชวนหัวภาคค่ำชุด นุสรา สะอาด เปี่ยมพงศ์สานต์, คอลัมน์โปกฮา ดารารุ่นเดอะ:พระเอกในดวงใจ ฉลอง สิมะเสถียร, ไทยโพสต์, 4 ก.ค. 2553 ด้วยบท คุณทายาท ทนายความหนุ่มใหญ่ สามีของนุสรา สาวน้อยจอมยุ่ง (อารีย์ นักดนตรี) ร่วมด้วยป้ากัลยา (กัณฑรีย์ นาคประภา) ที่ประสบความสำเร็จอย่างมาก ในช่วงเปิดสถานีใหม่ ๆ พ.ศ. 2501 - 2504อารีย์ นักดนตรี, โลกมายาของอารีย์, กายมารุต, 2546 ISBN 974-91018-4-7 หน้า 167-170
 งานเบื้องหลัง 
ที่ช่อง 4 บางขุนพรหม ฉลองร่วมกับกัณฑรีย์ นาคประภาคู่ชีวิต ผลิตรายการเพลงกล่อมจิตและรายการเพลงแห่งความหลังขึ้น เพื่อรวบรวมเพลงสมัยที่เป็นนักร้องในวงดนตรีทรัพย์ส่วนพระมหากษัตริย์และเพลงของบรมครูพรานบูรพ์มาขับร้องใหม่ โดยจะมีนักแสดงของบริษัทไทยทีวีมาเป็นแขกรับเชิญและร่วมกันขัยร้องเพลงเป็นประจำ รายการนี้ได้รับความนิยมอย่างต่อเนื่องจนมีการผลิตแผ่นเสียงของบริษัทไทยทีวีช่อง 4 บางขุนพรหมออกจำหน่ายหลายชุดด้วยกันอารีย์ นักดนตรี, หน้า 357-361

ต่อมาที่ได้ตั้ง คณะละคร ชื่อกัญชลิกาขึ้น โดยนำมาจากชื่อบุตรสาว ผลิตละครออกอากาศทางช่อง 4 บางขุนพรหม ฉลองแสดงเป็นพระเอกและเป็นผู้กำกับร่วมกับกัณฑรีย์ ผู้เป็นภรรยา โดยมีผลงานละครที่มีชื่อเสียงมากมาย เช่น ค่าของคน วนิดา บ้านทรายทอง และเรื่องอื่น ๆ
 ชีวิตครอบครัว 
ฉลอง สิมะเสถียรพบรักกับกัณฑรีย์ นาคประภา นักแสดงสาวแห่งอัศวินการละคร สมรสกันเมื่อวันที่ 14 กรกฎาคม พ.ศ.2490 มีบุตรด้วยกัน 1 คน คือ นางกัญชลิกา สิมะเสถียร (ติ๊ก) และฉลองยังมีศักดิ์เป็นคุณตาของณัฐภัสสร สิมะเสถียร (ดาว โอเกะ) ดีเจ ดารา นักร้อง นักแสดงชื่อดัง

ตัวอย่างผลงาน
ละครเวที
2488-2495: พระอกละครเวทีที่ได้รับความนิยมอย่างมากมีผลงานหลายร้อยเรื่อง
ไม่ทราบปี: ผาคำรณ (คู่กับสุพรรณ บูรณะพิมพ์)
ไม่ทราบปี: สามชาย (ร่วมกับอดิศักดิ์ เศวตนันทน์)
2488:  พระลอ
2488: เจ้าแม่อยู่หัวศรีสุดาจันทร์ (คู่กับกัณฑรีย์ นาคประภา)
2489: อาบุลกาเซ็ม  (คู่กับสุพรรณ บูรณะพิมพ์) 
2490: กรุงสะท้าน (คู่กับจุฑารัตน์ จินรัตน์)
2491: อธิราชทมิฬ
2492: ขุนทัพพญายม
2493: กุหลาบดำ (คู่กับสุพรรณ บูรณะพิมพ์)
2493: ราชินีบอด (คู่กับสุพรรณ บูรณะพิมพ์) 
2493: ขุนเหล็ก
2493: อมรพิมาน (คู่กับสุพรรณ บูรณะพิมพ์)
2493: จุฬาตรีคูณ (คู่กับมัณฑนา โมรากุล)
2494: สุดชีวิต
2494: บ้านทรายทอง (คู่กับสวลี ผกาพันธ์)
2494: นันทาเทวี
2495: เทวีขวัญฟ้า
2495: มาดามบัตเตอร์ฟลาย (คู่กับ สุพรรณ บูรณะพิมพ์)
2496: นิมิตสวรรค์
2497: แผ่นดินของเรา
2498: นเรนทร์ริษยา (คู่กับ สุพรรณ บูรณะพิมพ์)
2500: กุหลาบเมาะลำเลิง
2506: ลานปาริชาต (คู่กับรวงทอง ทองลั่นธม)
2507: จันทกินรี (คู่กับนงลักษณ์ โรจนพรรณ)
2508: พันท้ายนรสิงห์
2518: นันทาเทวี (คู่กับอารีย์ นักดนตรี)

ละครโทรทัศน์
2499 : ผู้จัดการหนุ่ม (คู่กับ อารีย์ นักดนตรี) ช่อง 4
2500 - 2504: ละครชุด เรื่อง นุสรา (คู่กับ อารีย์ นักดนตรี) ช่อง 4
2501: บ้านทรายทอง(คู่กับ สวลี ผกาพันธ์) ช่อง 4
2502: ศรอนงค์ (คู่กับ อารีย์ นักดนตรี) ช่อง 4
2506: เครือณรงค์ ช่อง 4
2507: นันทาเทวี (คู่กับ อารีย์ นักดนตรี) ช่อง 4 
2508: ลาก่อนน่านเจ้า ช่อง 4
2508: มหาภารตะยุทธ ช่อง 4
2508: วีระมหาเทพ
2509: ร้อยป่า ช่อง 4
2510: แพรดำ ช่อง 4
2510: สาวแก่ ช่อง 4
2510: แม่ม่าย ช่อง 4
2510: วนิดา (คู่กับ บุศรา นฤมิตร) ช่อง 4
2510: แม่ศรีเรือน ช่อง 4
2510: ร้อยป่า ช่อง 4
2510: กุหลาบสีเลือด ช่อง 4
2510: แม่ศรีเรือน ช่อง 4
2511: เดือนครึ่งดวง ช่อง 4
2511: ค่าของคน (คู่กับ อรัญญา นามวงศ์) ช่อง 4
2511: บ้านทรายทอง (คู่กับ อรัญญา นามวงศ์) ช่อง 4
2514: ควันเทียน ช่อง 4
251-: คุณแม่ไม่โง่  (คู่กับ เยาวเรศ นิศากร) ช่อง 4
251-: น้ำตาพระจันทร์  (คู่กับ สุคนธ์ทิพย์ เสนะวงศ์) ช่อง 4

ภาพยนตร์
2497: เจ้าสาวชาวไร่   (คู่กับ  กรองจิตต์ เตมียศิลปิน)อิงคศักดิ์ เกตุหอม,นี่คือชีวิตของ...ดอกดิน,หอภาพยนตร์(องค์การมหาชน),2514 ISBN 978-616-543-135-4 หน้า 
2497: เจ้าแม่อยู่หัวศรีสุดาจันทร์
2497: นางกลางเมือง
2497: เพลิงชีวิต (คู่กับ สมจิตต์ ทรัพย์สำรวย)
2498: พิมพิลาไลย
2498: อัศวินเหล็ก
2498: ศรีสะใภ้
2498: แม่พระ  (คู่กับ สวลี ผกาพันธุ์)
2499: ดาวเรือง (คู่กับ รัตนาภรณ์ อินทรกำแหง)
2499: ปีศาจคะนองรัก (คู่กับ มารศรี ณ บางช้าง)
2499: เสน่ห์สาวฮ่องกง
2499: สุดฟากฟ้า
2500: น้ำตาแม่
2500: กะล่อนทอง 
2500: โชคมนุษย์ 
2500: ปักธงไชย (พากย์เสียงลงฟิล์มแทน สมยศ อินทรกำแหง ดารานำแสดง)วีดิทัศน์ ปักธงไชย,มูลนิธิหนังไทย,2540
2502: เชลยศักดิ์ (พากย์เสียงลงฟิล์มแทน ประศาสน์ คุณะดิลก ดารานำแสดง)วีดิทัศน์ เชลยศักดิ์ ,มูลนิธิหนังไทย ,2540
2513: ทุ่งมหาราช (ขับร้องเพลงหมู่ประกอบภาพยนตร์)
2515: แม่ยาย

 รายการโทรทัศน์ 
รายการ เพลงกล่อมใจ ช่อง 4
รายการ เพลงแห่งความหลัง ช่อง 4

 ผลงานเพลง 
กระท่อมปรีดา (ร้องคู่นงลักษณ์ โรจนพรรณ)
 กระแจะจันทร์ (ร้องคู่อารีย์ นักดนตรีผลงานพรานบูรพ์)
 แก้วใจยอดขวัญจิต (ผลงานสง่า - ชาลี)
 ความรักของฉัน (ร้องคู่พูลศรี เจริญพงษ์)
 ค่าของคน (ประกอบละครค่าของคน ละครเรื่องแรกของอรัญญา นามวงศ์)
 คืนเดือนหงาย (ร้องคู่ชูศรี มีสมมนต์)
 ง้อพิมพ์ (ประกอบภาพยนตร์บันทึกรักของพิมพ์ฉวีภาพยนตร์เรื่องแรกของเพชรา เชาวราษฎร์)
 จันทร์ลอยฟ้า (เพลงของคณะศิวารมณ์)
 จำปูน (ประกอบภาพยนตร์เรื่องจำปูน พ.ศ.2507)
 ดวงจันทร์ (ร้องคู่อารีย์ นักดนตรีประกอบละครเลือดสุพรรณ)
 เดือนด่รา (ร้องคู่สวลี-นงลักษณ์)
 แทบตักนวลนาง (เพลงของคณะศิวารมณ์)
 นอนเหนือโชค (ผลงานหลวงวิจิตรวาทการ)
 นาฎลิกาเทวี (เพลงของคณะศิวารมณ์)
 นันทาเทวี (ประกอบละครเวทีนันทาเทวีโดยวงสุนทราภรณ์พ.ศ.2494)
 นิจ (ประกอบละครเรื่องนิจของคณะศิวารมณ์)
 น้ำตาแสงไต้ (ประกอบละครพันท้ายนรสิงห์)
 บ้านคือนาว (ร้องคู่รอง เค้ามูลคดี)
 ปิ่นรัก (ประกแบละครเรื่องปิ่นรัก)
 พิชัยรำลึก (ผลงานสง่า อารัมภีร)
 เพลงทิพย์พิณทอง (ร้องคู่เพ็ญศรี พุ่มชูศรี)
 มารักกันเถิดหนอ (ผลงานพรานบูรพ์)
 เมื่อแดนฟ้าขาดเดือน (ผลงานพรานบูรพ์)
 ยอดหญิง (ผลงานสุรพล แสงเอก)
 เย้ยฟ้าท้าดิน (ผลงานมงคล อมาตยกุล)
 รอยจูบ (ผลงานสุรพล แสงเอก)
 รอยรักรอยร้าว (เพลงของคณะศิวารมณ์)
 รักแรกพบ (ร้องคู่นงลักษณ์ โรจนพรรณ)
 รุ่งทิพย์ (ประกอบภาพยนตร์รุ่งทิพย์พ.ศ.2505)
 รุ้งเพชร (ประกอบภาพยนตร์รุ้งเพชร ภาพยนตร์เรื่องแรกของสมบัติ เมทะนี)
 เรือนรักริมธาร (ร้องคู่อารีย์ มุสิกกะพุกก์เพลงของคณะศิวารมณ์)
 ลอยคอ (ผลงานพรานบูรพ์)
 ละอองดาว (ประกอบภาพยนตร์ละอองดาวพ.ศ.2507)
 วิมานรัก (ร้องคู่นงลักษณ์ โรจนพรรณ)
 ศรรัก (ประกอบละครเรื่องนันทาเทวี)
 ศาลารัก (ประกอบละครศาลารัก เพลงสุดท้ายในชีวิต)
 สถิตในหทัยราษฎร์ (ผลงานแมน สุปิติ-สง่า อารัมภีร|สง่า]] บันทึกเสียงเมื่อ5 ธันวาคม 2515)
 สลักจิต (ประกอบละครวิทยุและภาพยนตร์เรื่องสลักจิต)
 สายน้ำผึ้ง(ร้องคู่สวลี ผกาพันธุ์)
 สาวน้ำตก (ร้องคู่นันทวัน เมฆใหญ่)
 สำคัญที่ใจ (ร้องคู่รวงทอง ทองลั่นธม)
 หนาวอารมณ์ (ร้องคู่นันทวัน เมฆใหญ่ ผลงานพรานบูรพ์)
 หอมทวนลม (ร้องคู่นงลักษณ์ โรจนพรรณ)
 อเวจี (ร้องคู่สุพรรณ บูรณะพิมพ์ เพลงของคณะศิวารมณ์)
 อาลัยรัก (ผลงานพรานบูรพ์)
 อุทยานกุหลาบ (ร้องคู่สวลี ผกาพันธุ์ประกอบละครเรื่องผาคำรณ)

 เสียชีวิต 
ฉลอง สิมะเสถียร เป็นคนรักต่อการทำงาน ไม่ว่าจะเป็นงานแสดง งานผลิตละคร หรืองานกุศลต่าง ๆ ฉลองก็ให้ความร่วมมือเต็มที่ สุขภาพจึงเริ่มทรุดโทรมลง โดยในระยะหลัง ฉลองปวดท้องบริเวณชายโครงแต่ไม่ยอมไปหาหมอเพราะอยากทำงานมากกว่า เมื่อเห็นว่าอาการเริ่มหนักทางครอบครัวจึงได้ขอร้องให้ฉลองยอมไปหาหมอ

ฉลอง สิมะเสถียร เสียชีวิตเมื่อวันที่ 2 เมษายน พ.ศ.2520 ด้วยโรคมะเร็งตับ ที่โรงพยาบาลศิริเวช สิริอายุ 51 ปี มีพิธีพระราชทานเพลิงศพเมื่อวันที่ 17 พฤษภาคม พ.ศ.2520 ณ เมรุวัดธาตุทอง

รางวัล
รางวัล ใบโพธิ์ทองพระราชทาน (ในฐานะผู้ประกาศทางโทรทัศน์ผู้เผยแพร่ภาษาไทยได้ชัดเจนถูกต้อง)  จัดโดย คณะอักษรศาสตร์ จุฬาลงกรณมหาวิทยาลัย  พ.ศ. 2514
รางวัลบูรพศิลปิน สาขาศิลปะการแสดง ประปี พ.ศ.2558

อ้างอิง

หมวดหมู่:นักแสดงชาวไทย
หมวดหมู่:นักแสดงชายชาวไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:ชาวไทยเชื้อสายฮกเกี้ยน
หมวดหมู่:บุคคลจากเขตธนบุรี
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงละครเวทีชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:บูรพศิลปินสาขาศิลปะการแสดง
หมวดหมู่:เสียชีวิตจากมะเร็งตับ